Na temelju članka 14. Zakona o proračunu („Narodne novine“ br.87/08, 136/12 i 15/15) i članka 26. Statuta Grada Trogira („Službeni glasnik Grada Trogira“ br. 4/13, 9/13, 6/14, 1/18 i 3/19) Gradsko vijeće Grada Trogira, na 27. sjednici održanoj dana 17.srpnja 2020. godine donijelo je

**ODLUKU**

 **O I IZMJENI I DOPUNI ODLUKE O IZVRŠAVANJU PRORAČUNA**

**GRADA TROGIRA ZA 2020. GODINU**

**Članak 1.**

 U Odluci o izvršavanju proračuna Grada Trogira za 2020.g. (“Službeni glasnik Grada Trogira” br. 24/19) u članku 28. mijenja se stavak 4. na način da glasi:

**„**Grad Trogir se, sukladno Odlukama o zaduživanju Grada Trogira za realizaciju kapitalnih projekata donesenim na Gradskom vijeću 26. srpnja 2019.g., uz Suglasnost Vlade RH odobrene dana 3.10.2019.g., u 2019.g. zadužio dugoročnim kreditom u iznosu od 13.700.000,00 kn za 5 investicija koje su planirane u proračunu, a odnose se na kapitalne projekte po nazivom : 1. Rekonstrukcija ulice put Dragulina u iznosu 3.700.000,00 kn, 2. Uređenje trga kod ribarnice u iznosu od 3.550.000,00 kn, 3. Izgradnja obalnog zida Brigi Lokvice u iznosu od 1.000.000,00 kn, 4. Izgradanja javne rasvjete 3.850.000,00 kn i 5. Nabava poslovnog prostora za Dječji vrtić u iznosu od 1.600.000,00.

U 2020.godini planira se prenamjena odobrenog kredita za Kapitalni projekt IZGRADNJA JAVNE RASVJETE (MODERNIZACIJA) u iznosu od 3.850.000,00 kn za Kapitalni projekt SANACIJA DEPONIJA U PLANOM u iznosu neiskorištenog kredita. Prenamjena (neiskorišteni dio) se odnosi na iznos od 2.850.000,00 kn, dok će se iznos od 1.000.000,00 kn koristiti za kapitalni projekt IZGRADNJA JAVNE RASVJETE.

Planirani iznos izvora primitaka od zaduženja u 2020.g. iznosi 7.450.000,00 kn.

Očekivani iznos ukupnog duga za zaduženje na kraju proračunske 2020.g. godine iznosi 13.700.000,00 kn.“

**Članak 2.**

Ova Odluka stupa na snagu prvog dana od dana objave u „Službenom glasniku Grada Trogira”.

PREDSJEDNIK

 GRADSKOG VIJEĆA:

 Ante Piteša , ing.

KLASA: 400-06/19-01/6

URBROJ: 2184/01-31/01-20-4

Trogir, 17.srpnja 2020.godine

OBRAZLOŽENJE

Budući da, slijedom niza okolnosti izazvanih pandemijom virusa COVID 19, u odnosu na financiranje projekta „Izgradnja javne rasvjete “ neće biti potrebe za korištenjem cjelokupnog kreditnog iznosa od 3.850.000 kuna, već će se kreditna sredstva utrošiti u smanjenom iznosu, dio kreditnih sredstava u iznosu od 2.850.000,00 kuna prenamijenio bi se za financiranje projekta „Sanacija deponija u Planom“. Navedeno znači da bi se u strukturi sredstava iz Ugovora o kreditu smanjio iznos kreditnih sredstava namijenjen za financiranje projekta „Izgradnja javne rasvjete “ za 2.850.000 kuna te bi isti sada iznosio 1.000.000 kuna.

Slijedom toga, u svrhu prenamjene kreditnih sredstava u iznosu od 2.850.000 kuna, Grad Trogir i RBA Banka bi sklopile dodatak Ugovoru o kreditu, pri čemu bi svi ostali bitni uvjeti postojećeg kredita ostali nepromijenjeni. (fiksna kamatna stopa od 1,19%, rok otplate 10 godina, počevši od isteka roka korištenja, instrument osiguranja kredita jedna zadužnica Grada Trogira i 2 mjenice). Uvjet za pristupanje sklapanju dodatka Ugovoru o kreditu jeste prethodna izmjena i dopuna postojeće Odluke o zaduživanju grada Trogira te potom dobivanje odgovarajuće suglasnosti nadležnog tijela sukladno članku 87. Zakona o proračunu.